02005D0270 — ET — 26.04.2019 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 22. märts 2005, millega vastavalt Euroopa Parlamendi ja nõukogu direktiivile 94/62/EÜ pakendite ja pakendijäätmete kohta kehtestatakse andmebaasisüsteemi vormid (teatavaks tehtud numbri K(2005) 854 all) (EMPs kohaldatav tekst) (2005/270/EÜ) (ELT L 086 5.4.2005, lk 6)

Muudetud:









▼B

KOMISJONI OTSUS,

22. märts 2005,

millega vastavalt Euroopa Parlamendi ja nõukogu direktiivile 94/62/EÜ pakendite ja pakendijäätmete kohta kehtestatakse andmebaasisüsteemi vormid

(teatavaks tehtud numbri K(2005) 854 all)

(EMPs kohaldatav tekst)

(2005/270/EÜ)







▼M2

Artikkel 1

Käesoleva otsusega kehtestatakse direktiivi 94/62/EÜ artikli 12 kohased andmete esitamise vormid ning kõnealuse direktiivi kohased andmete arvutamise, kontrollimise ja esitamise eeskirjad seoses järgmisega:

a) direktiivi 94/62/EÜ artikli 6 lõike 1 punktides f–i osutatud ringlussevõtu sihtmäärade kohandatud taseme saavutamine; seejuures võetakse arvesse korduskasutuspakendeid vastavalt kõnealuse direktiivi artikli 5 lõikele 2;

b) korduskasutamiseks parandatud puitpakendite arvesse võtmine vastavalt direktiivi 94/62/EÜ artikli 5 lõikele 3;

c) vastavus direktiivi 94/62/EÜ artikli 6 lõike 1 punktides f–i sätestatud sihtmääradele;

d) direktiivi 94/62/EÜ artikli 6a lõigete 3 ja 8 kohaselt tehtud kvaliteedikontroll ja võetud meetmed.

▼B

Artikkel 2

▼M2

1. Käesolevas otsuses kasutatakse lisaks direktiivi 94/62/EÜ artiklis 3 sätestatud asjakohastele mõistetele järgmisi mõisteid:

a) sihtmaterjalid – pakendijäätmematerjalid, mis töötatakse konkreetse ringlussevõtutoimingu käigus ümber toodeteks, materjalideks või aineteks, mis ei ole jäätmed;

b) mittesihtmaterjalid – direktiivi 94/62/EÜ artikli 6 lõike 1 punktides f–i sätestatud ringlussevõtu sihtmäärade arvutamisel jäätmematerjalid, mida ei töötata konkreetse ringlussevõtutoimingu käigus ümber toodeteks, materjalideks ega aineteks, mis ei ole jäätmed;

c) eeltöötlus – mis tahes töötlemistoiming, mis tehakse pakendijäätmematerjalidega enne ringlussevõtutoimingut, mille käigus kõnealused materjalid töötatakse ümber toodeteks, materjalideks või aineteks, mis ei ole jäätmed. See hõlmab kontrollimist, sortimist ja muid ettevalmistavaid toiminguid, mille eesmärk on eemaldada mittesihtmaterjalid ja tagada kvaliteetne ringlussevõtt;

d) arvutuspunkt – hetk, mil algab pakendijäätmematerjalide ringlussevõtutoiming, mille käigus jäätmed töötatakse ümber toodeteks, materjalideks või aineteks, mis ei ole jäätmed, või hetk, mil jäätmematerjalid lakkavad olemast jäätmed tulenevalt ettevalmistavast toimingust enne ümbertöötamist;

e) mõõtepunkt – hetk, mil mõõdetakse jäätmematerjalide mass, et teha kindlaks jäätmete kogus arvutuspunktis;

f) kasutuskord – korduskasutuspakendi teekond alates hetkest, mil see lastakse turule koos kaubaga, mille pakendamiseks, kaitseks, käitlemiseks, kättetoimetamiseks või esitlemiseks see on ette nähtud, kuni hetkeni, mil pakend saadetakse tagasi pakendite korduskasutuse süsteemi, et kasutada seda uuesti koos kaubaga turule laskmise eesmärgil;

g) pakendite korduskasutuse süsteem – organisatoorne, tehniline või finantskord, millega tagatakse, et korduskasutuspakendeid kasutatakse mitme kasutuskorra vältel.

▼B

2. ►M2 ————— ◄

Käesoleva otsuse kohaldamisel võib liikmesriigis tekkinud pakendijäätmeid pidada võrdseks selles liikmesriigis samal aastal turule lastud pakendite kogusega.

Artikkel 3

1. Pakendite andmed kokku hõlmavad kõiki direktiivi 94/62/EÜ artikli 2 lõikes 1 ja artikli 3 lõikes 1 määratletud pakendeid.

Hinnanguid võib kasutada eelkõige väikestes kogustes ning käesolevas otsuses nimetamata materjalide puhul. Need hinnangud peavad põhinema parimal olemasoleval teabel ning neid peab kirjeldama vastavalt artiklile 7.

2. Korduskasutuspakendeid käsitatakse turule lastuna, kui need on esmakordselt kättesaadavad koos kaupadega, mille pakendamiseks, kaitsmiseks, käitlemiseks, kättetoimetamiseks või esitlemiseks neid kasutatakse.

Korduskasutuspakendeid ei käsitleta pakendijäätmetena, kui need saadetakse korduskasutamisse tagasi. Korduskasutuspakendeid ei käsitleta turule lastuna pakendina pärast korduskasutamist ning uuesti kättesaadavaks tegemist.

Korduskasutuspakendeid, mis kõrvaldatakse kasutusaja möödumisel, käsitletakse pakendijäätmetena.

Käesoleva otsuse kohaldamisel võib teatavas liikmesriigis korduskasutuspakenditest tekkinud pakendijäätmeid pidada võrdseks selles liikmesriigis samal aastal turule lastud pakendite kogusega.

▼M2

3. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel lähtutakse andmete esitamisel selliste pakendite massi kohta, mis on valmistatud eri materjalidest, mida ei saa üksteisest käsitsi eraldada, nende põhimaterjalist.

▼B

Lisaks võib vabatahtlikult esitada eraldi andmed komposiitmaterjalide taaskasutamise ja ringlussevõtu kohta.

▼M2

4. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel loetakse taaskasutatud või ringlussevõetud pakendijäätmete massiks tõhusasse taaskasutamis- või ringlussevõtuprotsessi saadetud pakendijäätmete massi. Kui sorteerimisjaama toodang saadetakse tõhusasse ringlussevõtu- või taaskasutamisprotsessi oluliste kadudeta, võib ringlussevõetud või taaskasutatud pakendijäätmete massiks lugeda selle toodangu massi.

▼B

Artikkel 4

▼M2

1. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel loetakse liidust eksporditud pakendijäätmed taaskasutatuks või ringlussevõetuks ainult juhul, kui on kindlad tõendid, et taaskasutamine ja/või ringlussevõtt toimus tingimustes, mis on üldjoontes samaväärsed liidu asjaomaste õigusaktidega ette nähtud tingimustega.

▼B

2. Pakendijäätmete üle piiri viimine peab olema kooskõlas nõukogu määrustega (EMÜ) nr 259/93 ( 1 ) ja (EÜ) nr 1420/1999 ( 2 ) ning komisjoni määrusega (EÜ) nr 1547/1999. ( 3 )

▼M2

3. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel ei loeta teises liikmesriigis või väljaspool liitu tekkinud pakendijäätmeid, mis saadetakse taaskasutamiseks või ringlusse võtmiseks liikmesriiki, taaskasutatuks või ringlussevõetuks liikmesriigis, kuhu need pakendijäätmed saadeti.

▼B

Artikkel 5

▼M2

1. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel tuleb taaskasutatud või ringlussevõetud pakendijäätmete massi mõõtmisel kasutada pakendijäätmete loomulikku niiskusesisaldust, mis on võrreldav samaväärsete turule lastud pakendite niiskusesisaldusega.

▼B

Taaskasutatud või ringlussevõetud pakendijäätmete massi mõõtmisandmeid parandatakse, kui pakendijäätmete niiskusesisaldus erineb pidevalt ja märkimisväärselt turule lastud pakendite massi omast ning kui see tegur võib viia pakendite taaskasutamise või ringlussevõtu koguste märkimisväärse üle- või alahindamiseni.

Parandusi tehakse vaid erandjuhtudel, mis on tingitud erilistest kliimatingimustest või muudest tingimustest.

▼M2

Olulistest parandustest teatatakse andmekvaliteedi kontrolli aruandes sisalduvas andmekogumise kirjelduses.

2. Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel jäetakse taaskasutatud pakendite massi puhul võimaluse korral arvesse võtmata koos pakendijäätmetega kogutud mittepakendimaterjalid.

▼B

Taaskasutatud või ringlussevõetud pakendijäätmete massi mõõtmisandmeid parandatakse, kui tõhusasse taaskasutamis- või ringlusprotsessi saadetud jäätmetes olevad mittepakendimaterjalid võivad viia pakendite taaskasutamise või ringlussevõtu koguste märkimisväärse üle- või alahindamiseni.

Väikseid mittepakendimaterjalide koguseid või pakendijäätmetest regulaarselt leitavat saastamist puudutavaid parandusi ei tehta.

▼M2

Olulistest parandustest teatatakse andmekvaliteedi kontrolli aruandes sisalduvas andmekogumise kirjelduses.

Artikkel 6

Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel kohaldatakse käesoleva otsuse artiklite 3, 4 ja 5 taaskasutamise sätteid mutatis mutandis jäätmepõletusettevõttes energia taaskasutamiseks põletatud pakendijäätmete suhtes.

▼M2

Artikkel 6a

1. Direktiivi 94/62/EÜ artikli 6 lõike 1 punktides f–i sätestatud ringlussevõtu sihtmäärade kohandatud taseme saavutamise eesmärgil selliste esmakordselt turule lastud korduskasutatavate müügipakendite keskmise osakaalu arvesse võtmiseks, mida on eelneva kolme aasta jooksul pakendite korduskasutuse süsteemi raames korduvalt kasutatud, nagu on sätestatud direktiivi 94/62/EÜ artikli 5 lõikes 2, lahutatakse asjaomasel aastal esimest korda turule lastud korduskasutatavate müügipakendite üldkogusest selliste korduskasutatavate müügipakendite kogus, mis kõrvaldatakse pärast esimest kasutuskorda.

2. Protsendipunktid, mida võib direktiivi 94/62/EÜ artikli 5 lõikes 2 osutatud kohandatud taseme määramiseks ringlussevõtu sihtmääradest maha arvata, arvutatakse nende protsendipunktide aritmeetilise keskmisena, mis väljendavad korduskasutatavate müügipakendite osakaalu igal aastal eelneva kolme aasta jooksul. Kõnealuse osakaalu arvutamiseks jagatakse vastavalt käesolevale artiklile kindlaks tehtud selliste korduskasutatavate müügipakendite kogus, mis koosnevad pakendimaterjalist, mille suhtes kohaldatakse ringlussevõtu sihtmäära, kõigi selliste müügipakendite kogusega, mis koosnevad kõnealusest pakendimaterjalist ja mis on lastud asjaomasel aastal esimest korda turule.

Artikkel 6b

1. Kui liikmesriik võtab direktiivi 94/62/EÜ artikli 6 lõike 1 punktis f, punkti g alapunktis ii, punktis h ja punkti i alapunktis ii sätestatud sihtmäärade arvutamisel arvesse korduskasutuseks parandatud puitpakendite kogust, lisatakse see kogus nii tekkinud pakendijäätmete kogusele kui ka ringlussevõetud pakendijäätmete kogusele.

2. Korduskasutuseks parandatud puitpakendite kogus tehakse kindlaks nende parandatud puitpakendite massi põhjal, mida hiljem korduskasutatakse, ning sellest kogusest jäetakse välja jäätmekäitlustoimingutesse suunatavate puitpakendite ja puitpakendite koostisosade kogus.

Artikkel 6c

1. Direktiivi 94/62/EÜ artikli 6 lõike 1 punktides f–i sätestatud ringlussevõtu sihtmäärade täitmise arvutamisel ja kontrollimisel kohaldatakse järgmist:

a) ringlussevõetud pakendijäätmete kogus on jäätmekogus arvutuspunktis. Nende pakendijäätmete kogus, millega hakatakse ringlussevõtutoiminguid tegema, peab hõlmama sihtmaterjale. See kogus võib hõlmata mittesihtmaterjale ainult konkreetse ringlussevõtutoimingu puhul lubatud määral.

Teatavate pakendijäätmematerjalide ja teatavate ringlussevõtutoimingute puhul kohaldatavad arvutuspunktid on täpsustatud II lisas;

b) kui mõõtepunkt on seotud sellise käitise toodanguga, kust saadetakse pakendijäätmed ringlussevõttu ilma täiendava eeltöötlemiseta, või sellise käitise sisendiga, kus pakendijäätmetega tehakse ringlussevõtutoiminguid ilma täiendava eeltöötluseta, jäetakse ringlussevõtukäitises välja praagitud sorditud pakendijäätmete kogus ringlussevõetud pakendijäätmete koguses arvesse võtmata;

c) kui käitises tehakse eeltöötlus enne selle käitisega seotud arvutuspunkti, jäetakse eeltöötluse ajal eemaldatud jäätmed selles käitises ringlusse võetud pakendijäätmete koguse kohta esitatud andmetes arvesse võtmata;

d) kui asjaomase pakendimaterjali ringlussevõetud koguses võetakse arvesse aeroobsele või anaeroobsele töötlemisele kuuluvaid biolagunevaid pakendeid, tehakse biolagunevates jäätmetes sisalduvate biolagunevate pakendite kogus kindlaks kõnealustesse protsessidesse suunatavate biolagunevate jäätmete koostise korrapäraste analüüsidega. Biolagunevad pakendijäätmed, mis kõrvaldatakse enne ringlussevõtutoimingut, selle ajal või pärast seda, jäetakse ringlussevõetud koguses arvesse võtmata;

e) kui pakendijäätmete niiskusesisaldus mõõtepunktis erineb turule lastud pakendite niiskusesisaldusest, korrigeeritakse pakendite kogust mõõtepunktis nii, et see kajastaks pakendijäätmete loomulikku niiskusesisaldust, mis on võrreldav turule lastud samaväärsete pakendite niiskusesisaldusega;

f) ringlussevõetud pakendijäätmete koguses ei võeta arvesse mittepakendimaterjale, mis on kogutud koos pakendijäätmetega, näiteks mujalt kui pakenditest pärit sama materjali jäätmeid ning pakendites sisaldunud toodete jääke;

g) kui teatavas liikmesriigis tekkinud pakendijäätmed on enne mõõtepunkti või arvutuspunkti segatud muude jäätmetega või muust riigist pärit jäätmetega, tehakse asjaomasest liikmesriigist pärit pakendijäätmete osakaal kindlaks asjakohaste meetoditega, näiteks elektrooniliste registrite ja valikuuringute abil. Kui sellised jäätmed läbivad täiendava eeltöötluse, arvatakse nende kogusest maha sellise töötlemisega kõrvaldatud mittesihtmaterjalide kogus; seejuures võetakse arvesse asjaomasest liikmesriigist pärit pakendijäätmetest saadud jäätmematerjalide osakaalu ja vajaduse korral kvaliteeti;

h) kui pakendijäätmematerjalidega tehakse taaskasutamistoiminguid, kus neid materjale kasutatakse peamiselt kütusena või muul viisil energia tootmiseks, jäetakse selliste toimingute väljundmaterjal, mis on ette nähtud taaskasutamiseks, näiteks põletamisel tekkiva koldetuha mineraalne fraktsioon või koospõletamisel tekkiv klinker, ringlussevõetud pakendijäätmete koguses arvesse võtmata, välja arvatud pärast pakendijäätmete põletamist eraldatud ja ringlusse võetud metallid. Pakendijäätmete koospõletamise protsessi mineraalses väljundmaterjalis sisalduvatest metallidest ei teatata ringlussevõetud metallidena;

i) kui pakendijäätmematerjalidega tehakse taaskasutamistoiminguid, kus neid materjale ei kasutata peamiselt kütusena või muul viisil energiaallikana ega materjalide taaskasutamiseks, kuid mille väljundmaterjal sisaldab olulises koguses ringlussevõetud materjale, kütuseid või tagasitäitematerjale, tehakse ringlussevõetud jäätmete kogus kindlaks massibilansi meetodiga, millest tulenevalt võetakse arvesse üksnes ringlusse võetavaid jäätmematerjale.

2. Direktiivi 94/62/EÜ artikli 6 lõike 1 punktides f–i sätestatud ringlussevõtu sihtmäärade saavutamise arvutamisel ja kontrollimisel arvutatakse komposiitpakendite ja muude mitmest materjalist koosnevate pakendite kogus ning esitatakse sellekohased andmed pakendis sisalduvate materjalide kaupa. Liikmesriigid võivad teha sellest nõudest erandi, kui asjaomane materjal moodustab pakendist tähtsusetu osa, kuid mitte mingil juhul rohkem kui 5 % pakendi kogumassist.

Artikkel 6d

1. Direktiivi 94/62/EÜ artikli 6 lõike 1 punktides f–i sätestatud sihtmäärade saavutamise arvutamisel ja kontrollimisel loetakse põletamisel tekkinud koldetuhast eraldatud ringlussevõetud metallide koguseks pakendijäätmete põletamisel saadud toortuhast eraldatud metallikontsentraadis sisalduvate metallide massi ning selles koguses ei võeta arvesse muid metallikontsentraadis sisalduvaid materjale, nagu mineraalid või metallid, mis ei pärine pakendijäätmetest.

2. Liikmesriigid kohaldavad põletamisel tekkinud koldetuhast eraldatud ringlussevõetud metallide massi arvutamisel III lisas sätestatud meetodit.

Artikkel 6e

Direktiivi 94/62/EÜ artikli 6 lõike 1 punktides a–e sätestatud sihtmäärade saavutamise arvutamisel ja kontrollimisel võivad liikmesriigid kohaldada artiklites 6a–6d sätestatud arvutusreegleid.

Artikkel 6f

1. Liikmesriigid võtavad asjakohaseid meetmeid, et tagada käesoleva otsuse kohaselt esitatud andmete usaldusväärsus ja täpsus. Eelkõige kohaldatakse tekkinud pakendijäätmete koguse kontrolli ja ristkontrolli, mille puhul kasutatakse muu hulgas andmeid turule lastud pakendite koguse kohta, asjakohaseid andmeid jäätmete kohta ja segaolmejäätmete koostise analüüsi tulemusi. Liikmesriigid teavitavad komisjoni sellisest kontrollimisest ning vajaduse korral olulistest kindlaks tehtud vasturääkivustest ja kavandatud või võetud parandusmeetmetest.

2. Liikmesriigid küsivad vastavalt asjaoludele andmeid otse jäätmekäitlusega tegelevatelt käitistelt või ettevõtjatelt.

3. Liikmesriigid kaaluvad elektrooniliste registrite kasutamist.

4. Kui andmete kogumine põhineb uuringutel, kaasa arvatud proovivõtumetoodikate aluseks olevatel uuringutel, viiakse need uuringud läbi vastavalt miinimumstandardile, mis hõlmab järgmisi miinimumnõudeid:

a) uuringuid tehakse korrapäraste kindlaks määratud ajavahemike järel, et asjakohaselt kajastada uuritavate andmete muutumist;

b) uuringud põhinevad valimil, mis on representatiivne selle üldkogumi suhtes, mille puhul uuringutulemusi kohaldatakse.

5. Väikeses koguses esinevate ja käesolevas otsuses nimetamata pakendimaterjalide puhul võib kasutada hinnanguid. Need hinnangud peavad põhinema parimal kättesaadaval teabel ning neid tuleb kirjeldada kvaliteedikontrolli aruannetes, mis lisatakse pakendijäätmete teket ja ringlussevõttu käsitlevatele andmetele.

▼M2 —————

▼M1

Artikkel 9

▼M2

1. Andmete esitamisel pakendijäätmete tekke ja käitlemise ning korduskasutuspakendite kohta kasutavad liikmesriigid I lisa tabelites 1, 2 ja 3 esitatud vorme.

2. Õhukeste plastkandekottide tarbimise kohta arvupõhiste andmete esitamiseks kasutavad liikmesriigid vastavalt asjaoludele I lisa tabelis 4 või 5 esitatud vormi ning massipõhiste andmete esitamiseks vastavalt asjaoludele I lisa tabelis 6 või 7 esitatud vormi.

▼M2

3. Liikmesriigid täidavad I lisas sätestatud aruandevormid igal aastal ja esitavad need komisjonile 18 kuu jooksul alates vaatlusaasta lõpust elektrooniliselt, kasutades selleks komisjoni kehtestatud andmevahetusstandardit. Aruanne hõlmab tervet kalendriaastat.

4. Liikmesriigid esitavad kvaliteedikontrolli aruande, kasutades IV lisas esitatud vormi.

5. Kui liikmesriik ei kohalda direktiivi 94/62/EÜ artikli 6 lõike 1 punktides a–e sätestatud sihtmäärade täitmise kontrollimisel artiklites 6a–6d sätestatud arvutusreegleid, esitab ta direktiivi 94/62/EÜ artikli 6 lõike 1 punktides a–e sätestatud sihtmäärade täitmise kontrollimise andmed eraldi, kasutades lisa tabelis 1 sätestatud vormi.

6. Liikmesriigid, kes otsustavad konkreetsel aastal saavutada sihtmäära kohandatud taseme vastavalt direktiivi 94/62/EÜ artikli 5 lõikele 2, täidavad vastava pakendimaterjali puhul käesoleva otsuse I lisa tabelis 2 sätestatud aruandevormi vastava aasta kohta ning esitavad selle komisjonile 18 kuu jooksul alates vaatlusaasta lõpust elektrooniliselt, kasutades komisjoni kehtestatud andmevahetusstandardit.

7. Komisjon avaldab käesoleva otsuse lisade alusel esitatud andmed, välja arvatud juhul, kui liikmesriik esitab IV lisa kohaselt koostatud kvaliteedikontrolli aruannetes sisalduva teabe kohta põhjendatud taotluse selleks, et teatavaid andmeid ei avaldataks.

▼B

Artikkel 10

Otsus 97/138/EÜ tunnistatakse kehtetuks.

Artikkel 11

Käesolev otsus on adresseeritud liikmesriikidele.









▼M2

I LISA







TABEL 1 Direktiivi 94/62/EÜ artiklis 6 sätestatud ringlussevõtu sihtmäärasid käsitlev aruandlus (tonnides) Pakendijäätmematerjal Tekkinud jäätmed Ringlussevõtt Korduskasutamiseks parandatud puitpakendid Energia taaskasutamine (1) Muu taaskasutamine (2) Ringlussevõtt liikmesriigis Ringlussevõtt teistes liikmesriikides Ringlussevõtt väljaspool ELi Kõik Plast Puit Metall (kokku) Raudmetall Põletamisel tekkinud koldetuhast saadud raudmetall (3) Alumiinium Põletamisel tekkinud koldetuhast saadud alumiinium (4) Klaas Paber ja kartong Muu Märkused 1. Tumehallid lahtrid: andmete esitamine ei ole asjakohane. 2. Helehallid lahtrid: andmete esitamine on kohustuslik vaid liikmesriikidele, kes võtavad neid koguseid ringlussevõtu määras arvesse. Kui liikmesriigid esitavad andmed põletamisel tekkinud koldetuhast saadud metallide kohta, täidavad nad lahtrid nii ringlussevõtu kohta liikmesriigis kui ka ringlussevõtu kohta sellest väljaspool. (1) See hõlmab põletamist energia taaskasutamiseks ja jäätmete ümbertöötamist, et kasutada neid kütusena või muu energiaallikana. (2) See ei hõlma korduskasutamiseks parandatud puitpakendeid, ringlussevõttu ega energia taaskasutamist, kuid hõlmab tagasitäidet. (3) Raudmetallide kohta, mis võetakse ringlusse pärast nende eraldamist põletamisel tekkinud koldetuhast, esitatakse andmed eraldi ja neid ei lisata raudmetalle käsitlevale reale. (4) Alumiiniumi kohta, mis võetakse ringlusse pärast selle eraldamist põletamisel tekkinud koldetuhast, esitatakse andmed eraldi ja neid ei lisata alumiiniumi käsitlevale reale.







TABEL 2 Aruandlusvorm ringlussevõtu määrade kohandamise kohta vastavalt direktiivi 94/62/EÜ artikli 5 lõikele 2 (%) 1 2 3 4 5 Pakendijäätmematerjal Korduskasutatavate müügipakendite osakaal kõigist müügipakenditest aastal n – 3 Korduskasutatavate müügipakendite osakaal kõigist müügipakenditest aastal n – 2 Korduskasutatavate müügipakendite osakaal kõigist müügipakenditest aastal n – 1 Korduskasutatavate müügipakendite keskmine osakaal kolmel aastale n eelneval aastal Plast Puit Raudmetall Alumiinium Klaas Paber ja kartong Kõik Märkused 1. Helehallid lahtrid: andmed tuleb esitada üksnes materjali kohta, mille puhul liikmesriik on otsustanud saavutada kohandatud sihtmäära. 2. Tumehallid lahtrid: andmete arvutamine on automaatne – tegemist on veergude 2, 3 ja 4 andmete aritmeetilise keskmisega.







TABEL 3 Korduskasutuspakendeid käsitleva aruande vorm 1 2 3 4 5 6 7 8 9 10 11 Pakendimaterjal Esmakordselt turule lastud pakendid Esmakordselt turule lastud korduskasutuspakendid Kasutuskorrad (3) Kõik pakendid (1) Müügipakendid (2) Kõik korduskasutuspakendid (tonnides) Korduskasutatavad müügipakendid (tonnides) Kõik korduskasutuspakendid Korduskasutatavad müügipakendid (tonnides) (ühikutes) (tonnides) (ühikutes) (tonnides) (4) (arv) (tonnides) (4) (arv) Plast Puit Raudmetall Alumiinium Klaas Paber ja kartong Muu Kõik Märkus: helehallid lahtrid: andmete esitamine on vabatahtlik. (1) St kõik korduskasutatavad ja ühekordselt kasutatavad pakendid, sh müügi-, veo- ja rühmapakendid. (2) St korduskasutatavad ja ühekordselt kasutatavad müügipakendid. (3) St korduskasutuspakendite kasutuskordade arv asjaomasel aastal. (4) St korduskasutuspakendite kasutuskordade arv asjaomasel aastal korrutatuna nende massiga.

▼M1







TABEL 4 Õhukeste plastkandekottide aastane tarbimine, mis on arvutatud vastavalt komisjoni rakendusotsuse (EL) 2018/896 (1) artikli 2 lõike 1 punktis a sätestatud meetodile Turule lastud õhukeste plastkandekottide arv sellest kotid, mille paksus on < 15 mikroni 15 < 50 mikronit (1) Komisjoni 19. juuni 2018. aasta rakendusmäärus (EL) 2018/896, milles sätestatakse õhukeste plastkandekottide aastase tarbimise arvutamise metoodika ning muudetakse otsust 2005/270/EÜ (ELT L 160, 25.6.2018, lk 6).

Märkused:

1. Valge lahter: andmete esitamine on kohustuslik

2. Hallid lahtrid: andmete esitamine on vabatahtlik







TABEL 5 Õhukeste plastkandekottide aastane tarbimine, mis on arvutatud vastavalt rakendusotsuse (EL) 2018/896 artikli 2 lõike 1 punktis b sätestatud meetodile Kohustuslike maksude, tasude või lõivude alusel arvutatud õhukeste plastkandekottide arv Õhukeste plastkandekottide arv, mis on arvutatud vastavalt ettevõtjate deklareeritud või esitatud andmetele kohustuslike maksude, tasude või lõivude kohta Kohustuslikest maksudest, tasudest või lõivudest vabastatud õhukeste plastkandekottide arv, mille on teatanud ettevõtjad a b a + b sellest kotid, mille paksus on < 15 mikroni 15 < 50 mikronit < 15 mikroni 15 < 50 mikronit

Märkused:

1. Valge lahter: andmete esitamine on kohustuslik

2. Hallid lahtrid: andmete esitamine on vabatahtlik

3. Kui erandit ei ole kehtestatud, märgitakse b väärtuseks 0.







TABEL 6 Õhukeste plastkandekottide aastane tarbimine, mis on arvutatud vastavalt rakendusotsuse (EL) 2018/896 artikli 3 lõike 1 punktis a sätestatud meetodile Turule lastud õhukeste plastkandekottide kaal Turule lastud õhukeste plastkandekottide kaal Õhukese plastkandekoti kaalutud keskmine kaal, mille on teatanud ettevõtjad sellest kotid, mille paksus on mille paksus on < 15 mikroni 15 < 50 mikronit < 15 mikroni 15 < 50 mikronit

Märkused:

1. Valge lahter: andmete esitamine on kohustuslik

2. Hallid lahtrid: andmete esitamine on vabatahtlik







TABEL 7 Õhukeste plastkandekottide aastane tarbimine, mis on arvutatud vastavalt rakendusotsuse (EL) 2018/896 artikli 3 lõike 1 punktis b sätestatud meetodile Kohustuslike maksude, tasude või lõivude alusel arvutatud õhukeste plastkandekottide kaal Õhukeste plastkandekottide kaal, mis on arvutatud vastavalt ettevõtjate deklareeritud või esitatud andmetele kohustuslike maksude, tasude või lõivude kohta Kohustuslikest maksudest, tasudest või lõivudest vabastatud õhukeste plastkandekottide kaal, mille on teatanud ettevõtjad Õhukese plastkandekoti keskmine kaal, mille on teatanud ettevõtjad a b a + b sellest kotid, mille paksus on < 15 mikroni 15 < 50 mikronit < 15 mikroni 15 < 50 mikronit a 15 < 50 mikronit b 15 < 50 mikronit

Märkused:

1. Valge lahter: andmete esitamine on kohustuslik

2. Hallid lahtrid: andmete esitamine on vabatahtlik

3. Kui erandit ei ole kehtestatud, märgitakse b väärtuseks 0.

▼M2









II LISA

Artikli 6c lõike 1 punktis a osutatud arvutuspunktid







Pakendimaterjal Arvutuspunkt Klaas Sorditud klaas, mis ei läbi lisatöötlust enne klaasiahju sisenemist või filtreeriva materjali, abrasiivmaterjalide, klaaskiudisolatsiooni või ehitusmaterjalide tootmist. Metallid Sorditud metall, mis ei läbi lisatöötlust enne sulatuskotta või ahju sisenemist. Paber/kartong Sorditud paber, mis ei läbi lisatöötlust enne paberimassiks muutmist. Plast Polümeeride kaupa eraldatud plast, mis ei läbi lisatöötlust enne granuleerimist, ekstrusiooni või vormimist. Plasthelbed, mis ei läbi lisatöötlust enne lõpptootes kasutamist. Puit Sorditud puit, mis ei läbi lisatöötlust enne selle kasutamist puitlaastplaatide või muude toodete valmistamiseks. Sorditud puit, mis läheb kompostimisele. Tekstiil Sorditud tekstiil, mis ei läbi lisatöötlust enne selle kasutamist tekstiilkiudude, kaltsude või graanulite tootmiseks. Komposiitpakendid ja mitmest materjalist koosnevad pakendid Plast, klaas, metall, puit, paber, kartong ja muud materjalid, mis on saadud komposiitpakendite või mitmest materjalist koosnevate pakendite töötlemisel ja mis ei läbi lisatöötlust enne asjaomase materjali jaoks määratud arvutuspunkti jõudmist.









III LISA

Pärast pakendijäätmete põletamist eraldatud ringlussevõetud metallide koguse arvutamise metoodika

1. Käesolevas lisas esitatud valemites kasutatakse järgmisi mõisteid:

m üld PKT Fe/Al põletamisel tekkinud koldetuhas sisalduvate raudmetallide või alumiiniumi kogumass asjaomasel aastal;

m PKT Fe/mFe-kontsentraadid jäätmete põletamisel tekkinud koldetuhast eraldatud raudmetallikontsentraadi või mitteraudmetallikontsentraadi mass asjaomasel aastal;

k PKT Fe/Al raudmetallide või alumiiniumi kontsentratsioon vastavas metallikontsentraadis;

m PKT Fe/Al raudmetallide või alumiiniumi mass raudmetallikontsentraadis või mitteraudmetallikontsentraadis, mis on eraldatud põletamisel tekkinud koldetuhast asjaomasel aastal;

m mittemetall mittemetallilise materjali mass teatavas raudmetallikontsentraadis või alumiiniumikontsentraadis;

r Al alumiiniumi osakaal põletamisel tekkinud koldetuhast eraldatud mitteraudmetallikontsentraadis sisalduvatest mitteraudmetallidest;

m PJ Fe/Al asjaomasel aastal põletamisele läinud pakendijäätmetest pärinevate raudmetallide või alumiiniumi mass;

m J Fe/Al asjaomasel aastal põletamisel saadud kõikide raudmetallide või kogu alumiiniumi mass ning

m PJ PKT Fe/Al pakendijäätmetest pärinevate ringlussevõetud raudmetallide või alumiiniumi mass asjaomasel aastal.

2. Pärast raudmetallide/mitteraudmetallide kontsentraadi eraldamist põletamisel tekkinud koldetuhast arvutatakse raudmetallide/alumiiniumi sisaldus metallikontsentraadis vastavalt järgmisele valemile:

m üld PKT Fe/Al = m PKT Fe/mFe-kontsentraadid · k PKT Fe/Al

3. Raudmetallide/mitteraudmetallide kontsentraatide massi käsitlevad andmed peavad olema saadud käitistelt, kus metallikontsentraadid eraldatakse põletamisel tekkinud koldetuhast.

4. Põletamisel tekkinud koldetuha töötlemisel saadud raudmetallide ja alumiiniumi kontsentratsiooni arvutamiseks kasutatakse andmeid, mis on regulaarsete uuringute käigus kogutud metallikontsentraate töötlevatelt käitistelt ja käitistelt, kus kasutatakse põletamisel tekkinud koldetuhast eraldatud metalle metalltoodete tootmiseks, ning selleks kasutatakse järgmisi valemeid:

a) raudmetallide puhul

ja

b) alumiiniumi puhul

5. Pakendijäätmetest pärit ringlussevõetud raudmetallide/alumiiniumi mass põletamisel tekkinud koldetuhast eraldatud ringlussevõetud raudmetallide/alumiiniumi üldkoguses tehakse kindlaks põletamisele minevate jäätmete valikuuringute abil. Need uuringud tehakse vähemalt iga viie aasta järel ja juhul, kui on põhjust eeldada, et põletatavate jäätmete koostis on oluliselt muutunud. Pakendijäätmetest pärit raudmetallide/alumiiniumi mass arvutatakse järgmise valemi abil:

.









IV LISA

Kvaliteedikontrolli vorm

I. Aruande eesmärgid

Kvaliteedikontrolli aruande eesmärgid on järgmised:

1. hinnata õhukeste plastkandekottide aastase tarbimise kohta andmete esitamise metoodikat;

2. hinnata korduskasutuspakendeid käsitlevate andmete kvaliteeti;

3. kontrollida pakendijäätmete määratluse igakülgset kohaldamist liikmesriikides, eriti seoses pakendijäätmeteket käsitlevate andmetega;

4. hinnata andmete kogumise protsesside kvaliteeti, sealhulgas haldusandmete allikate ulatust ja valideerimist ning uuringutel põhinevate meetodite statistilist usaldusväärsust;

5. mõista esitatud andmetes täheldatavate oluliste muutuste põhjuseid vaatlusaastate lõikes ja tagada usaldus nende andmete täpsuse vastu;

6. tagada pärast pakendijäätmete põletamist eraldatud metallide mõõtmise eeskirjade ja ühtse metoodika kohaldamine ning

7. kontrollida pakendijäätmete ringlussevõtu sihtmäärade arvutamise eeskirjades kehtestatud erinõuete järgimist.

II. Üldteave

1. Liikmesriik:

2. Andmed ja kirjelduse esitanud organisatsioon:

3. Kontaktisik/kontaktandmed:

4. Vaatlusaasta:

5. Esitamise kuupäev / versioon:

6. Link liikmesriigi avaldatud andmetele (kui on):

III. Õhukeste plastkandekottide aastane tarbimine

1. Andmete kogumises osalejate kirjeldus







Asutuse nimi Põhiülesannete kirjeldus Vajaduse korral lisada ridu.

2. Kasutatud meetodite kirjeldus

…

…

3. Andmete täpsus

3.1. Selliste peamiste probleemide kirjeldus, mis mõjutavad õhukeste plastkandekottide aastase tarbimise andmete täpsust, sealhulgas vead, mis on seotud valimi, katvuse, mõõtmise, töötlemise ja vastamata jätmisega

…

…

3.2. Selgitus õhukeste plastkandekottide aastase tarbimise andmete kogumiseks tehtud uuringute ulatuse ja tulemuste usaldusväärsuse kohta

…

…

3.3. Õhukeste plastkandekottide aastase tarbimise andmete saamiseks kasutatud statistilised uuringud







Uuringu ulatus Aasta Statistilised üksused Uuringuga hõlmatud osa üldkogumist protsentides Andmed (tonnides) Usaldusnivoo Veamäär Uuringuaasta andmetes jooksva aasta puhul tehtud kohandused Muud üksikasjad Lisage ridu iga kasutatud uuringu kohta.

3.4. Erinevused võrreldes eelneva aasta andmetega

Võimalikud märkimisväärsed muudatused jooksva vaatlusaasta puhul kasutatud arvutusmeetodis (lisada eelkõige tagasiulatuvad muudatused, nende laad ja teave selle kohta, kas asjaomase aasta puhul on vaja märget katkestuse kohta)

…

…

IV. Korduskasutuspakendid

1. Andmete kogumises osalejad







Asutuse nimetus Põhiülesannete kirjeldus Vajaduse korral lisada ridu.

2. Kirjeldus, mis hõlmab korduskasutuspakendi määratluse kohaldamist riiklikus andmekogumissüsteemis, sealhulgas selle tagamist, et esimest korda turule lastud korduskasutuspakendid võetakse pakendite korduskasutuse süsteemi raames uuesti kasutusele ja et arvesse võetakse kõiki korduskasutuspakendite kasutuskordi

…

…

3. Eri kategooriate, pakendiliikide ja pakendite korduskasutuse süsteemide kohta andmete kogumise ja koondamise meetodid







Pakendimaterjal Hõlmatud pakendikategooria (müügi-, rühma- või veopakend) Pakendi liik (nt pudelid, kastid, konteinerid) Korduskasutuse süsteemi kirjeldus (avatud ahela või suletud ahela süsteem) Andmete kogumise ja koondamise meetodite üksikasjalik kirjeldus, sealhulgas andmed teabeallikate, katvuse ja kasutatud hinnangute kohta, võimaluse korral iga pakendimaterjali, -kategooria, pakendiliigi ja korduskasutuse süsteemi kombinatsiooni kohta eraldi Plast Puit Raudmetallid Alumiinium Klaas Paber ja kartong Muu Lisage vajaduse korral ridu iga materjali järele.

4. Andmete kontrollimine







Pakendimaterjal Korduskasutuspakendeid käsitlevate andmete kontrollimise meetodite üksikasjalik kirjeldus, võimaluse korral eraldi iga pakendimaterjali, -kategooria, pakendiliigi ja korduskasutuse süsteemi kombinatsiooni kohta Plast Puit Raudmetallid Alumiinium Klaas Paber ja kartong Muu

5. Andmete täpsus

5.1. Selliste peamiste probleemide kirjeldus, mis mõjutavad korduskasutuspakendeid käsitlevate andmete täpsust, sealhulgas vead, mis on seotud valimi, katvuse, mõõtmise, töötlemise ja vastamata jätmisega

…

…

5.2. Selgitus korduskasutuspakendeid käsitlevate andmete kogumiseks tehtud uuringute ulatuse ja tulemuste usaldusväärsuse kohta

…

…

5.3. Korduskasutuspakendite puhul kasutatud statistilised uuringud







Pakendimaterjal Aasta Statistilised üksused Uuringuga hõlmatud osa üldkogumist protsentides Andmed (tonnides) Usaldusnivoo Veamäär Uuringuaasta andmetes jooksva aasta puhul tehtud kohanduste üksikasjad Muud üksikasjad Lisage ridu iga kasutatud uuringu kohta.

5.4. Erinevused võrreldes eelneva aasta andmetega

Võimalikud märkimisväärsed muudatused jooksva vaatlusaasta puhul kasutatud arvutusmeetodis (lisada eelkõige tagasiulatuvad muudatused, nende laad ja teave selle kohta, kas asjaomase aasta puhul on vaja märget katkestuse kohta)

…

…

V. Pakendijäätmed

1. Andmete kogumises osalejate kirjeldus







Asutuse nimetus Põhiülesannete kirjeldus Vajaduse korral lisada ridu.

2. Kasutatud meetodite kirjeldus

2.1. Pakendijäätmete teke

2.1.1. Pakendijäätmete tekke kindlakstegemise meetodid (märkige ristiga kõik asjakohased lahtrid)







Pakendijäätmematerjal/Andmekogumismeetodid Kokku Plast Puit Raudmetallid Alumiinium Klaas Paber ja kartong Muu Turule lastud pakendeid käsitlevate andmete kasutamine Haldusaruanded Uuringud Elektrooniline register Jäätmeanalüüs Jäätmekäitlejatelt saadud andmed Omavalitsustelt saadud andmed Laiendatud tootjavastutuse süsteemidest saadud andmed Tootmis- ja väliskaubandusstatistika Muu (täpsustada)

Tekkinud pakendijäätmetega seotud andmete kontrollimise meetodite kirjeldus, kui kasutatakse turule lastud pakendeid käsitlevaid andmeid

…

…

2.1.2. Selgitus hinnangute kasutamise kohta, kui kasutatakse turule lastud pakendeid käsitlevaid andmeid (näiteks kui andmete kogumine ei hõlma kogu turgu või kui soovitakse võtta arvesse süsteemi ärakasutajaid, riiki saadetavaid või sealt väljuvaid erasaadetisi või veebimüüki)

…

…

2.1.3. Märge selle kohta, kas on välja arvutatud ja lisatud hinnanguline määr (jah/ei), ning kui jah, siis lisatud kogus protsendina üldkogusest







Pakendijäätmematerjal/Valideerimine Kõik jäätmed Plast Puit Raudmetallid Alumiinium Klaas Paber ja kartong Muu Üldhinnangud (nt uuringute põhjal) Süsteemi ärakasutajad Erasaadetised Veebimüük Muud

2.1.4. Kui kasutatakse pakendijäätmete andmeid, siis tekkinud pakendijäätmeid käsitlevate andmete saamise metoodika ja andmete kontrolli kirjeldus, sealhulgas selle kohta, kuidas võetakse arvesse a) pakendijäätmetega koos kogutud mittepakendijäätmeid ja b) muudes jäätmetes sisalduvaid pakendimaterjale (segajäätmevood)

…

…

2.1.5. Komposiitpakendite kohta andmete esitamise metoodika kirjeldus, sealhulgas juhul, kui komposiitpakendites sisalduvate materjalide kohta, mis moodustavad vähem kui 5 % pakendite massist, ei esitata eraldi andmeid

…

…

2.1.6. Tekkinud pakendijäätmeid käsitlevate andmete kontrollimine







Pakendijäätmematerjal/ Ristkontroll (jah/ei) Aegridade kontroll (jah/ei) Audit (jah/ei) Kontrollimisprotsess Plast Puit Raudmetallid Alumiinium Klaas Paber ja kartong Muu

Tekkinud pakendijäätmeid käsitlevate andmete kontrollimise täiendavad üksikasjad

…

…

2.2. Pakendijäätmete käitlemine

2.2.1. Töötlemistoimingute liigitus

Teave töötlemistoimingute puhul kasutatava liigituse kohta (kui kasutatakse standardset liigitust, näiteks direktiivi 2008/98/EÜ I ja II lisas esitatud kõrvaldamistoimingute või taaskasutamistoimingute koode, viidata selle nimetusele või täpsustada ja kirjeldada kõiki kasutatud asjakohaseid kategooriaid)

…

…

2.2.2. Pakendijäätmete töötlemise kindlakstegemise meetodite kirjeldus (märkida ristiga)







Pakendijäätmematerjal/Andmekogumismeetodid Kokku Plast Puit Raudmetallid Alumiinium Klaas Paber ja kartong Muu Haldusaruanded Uuringud Elektrooniline register Jäätmeanalüüs Jäätmekäitlejatelt saadud andmed Omavalitsustelt saadud andmed Laiendatud tootjavastutuse süsteemidest saadud andmed Muu (täpsustada)

Lisateave meetodite kohta, sealhulgas kasutatud meetodite kombinatsiooni kohta

…

…

2.2.3. Liikmesriigi kohaldatavad ringlussevõtu mõõtepunktid







Pakendijäätmematerjal Kasutatud mõõtepunktide kirjeldus (paiknemine arvutuspunktis või sortimistoimingu lõpus, kusjuures vajaduse korral lahutatakse mittesihtmaterjalide kogus, jäätmeks oleku lakkamise kriteeriumid jne), sh erinevused piirkondlikul ja kohalikul tasandil Plast Puit Raudmetallid Alumiinium Klaas Paber ja kartong Muu

Mõõte- ja arvutuspunkti vahel eemaldatud mittesihtmaterjalide koguse arvutamise metoodika üksikasjalik kirjeldus (vajaduse korral)

…

…

2.2.4. Komposiitpakendites sisalduvate ringlussevõetud materjalide või mitmest materjalist koosnevate pakendite koguse materjalide kaupa kindlakstegemiseks kasutatava metoodika kirjeldus ning teave kõikide erandite kohta, mida kohaldatakse materjalide suhtes, mis moodustavad vähem kui 5 % pakendi kogumassist

…

…

2.2.5. Keskmiste kaomäärade kasutamine

Kirjeldus selliste sorditud pakendijäätmete kohta, mille suhtes kohaldatakse keskmisi kaomäärasid, selliste sorteerimisjaamade liikide kohta, mille puhul kohaldatakse erinevaid keskmisi kaomäärasid, ning sellis(t)es punkti(de)s keskmiste kaomäärade arvutamise metoodika kohta, sealhulgas teave kõikide kasutatud uuringute statistilise täpsuse või tehniliste kirjelduste laadi kohta







Sorditud jäätmematerjal ja sorteerimisjaama liik Kohaldatav keskmine kaomäär (%) Kirjeldus Vajaduse korral lisada ridu.

2.2.6. Jäätmete liigitamine pakendijäätmeteks ja mittepakendijäätmeteks ning korrigeerimine niiskusesisalduse suhtes

Vajaduse korral kirjeldus metoodika kohta, mille alusel jäetakse ringlussevõetud pakendijäätmete teatatud koguses kajastamata mittepakendijäätmed, ja mõõtepunktis pakendijäätmete koguse korrigeerimise metoodika kohta, mis võimaldab arvesse võtta pakendite loomulikku niiskusesisaldust (sealhulgas asjakohaste Euroopa standardite kasutamise teel). Sarnast liiki käitiste kohta võib esitada koondandmed.







Pakendijäätmematerjal Käitise liik Pakendijäätmete osakaal (%) Esitatud protsendimäära saamiseks kasutatud meetodite kirjeldus Vajaduse korral lisada ridu.

2.2.7. Jäätmete omistamine eri liikmesriikidele

Vajaduse korral kirjeldus metoodika kohta, mille alusel jäetakse välja muudest riikidest pärinevad jäätmed. Sarnast liiki käitiste kohta võib esitada koondandmed.







Pakendijäätmematerjal Käitise liik Liikmesriigist pärit jäätmete osakaal (%) Esitatud protsendimäära saamiseks kasutatud meetodite kirjeldus Vajaduse korral lisada ridu.

2.2.8. Muu jäätmete taaskasutamine

Muu taaskasutamise kategooria all teatatud jäätmete töötlemise kirjeldus ja selliselt töödeldud jäätmete osakaal (%)

…

…

2.2.9. Teave pakendijäätmete ajutise ladustamise mõju kohta asjaomasel aastal töödeldud jäätmete kogusele ja hinnangud eelneval vaatlusaastal toimunud ajutisele ladustamisele järgneval jooksval vaatlusaastal ringlusse võetud jäätmete kohta ning jooksval vaatlusaastal ajutiselt ladustatavate jäätmete kohta

…

…

2.2.10. Pakendijäätmete ringlussevõttu käsitlevate andmete kontrollimine







Pakendijäätmematerjal Ristkontroll (jah/ei) Aegridade kontroll (jah/ei) Audit (jah/ei) Kontrollimisprotsess Plast Puit Raudmetallid Alumiinium Segajäätmed Muu

2.2.11. Põletamisel tekkinud koldetuhast saadud metallide ringlussevõtu arvutamine

Üksikasjalik kirjeldus selliste andmete kogumise meetodi kohta, mille põhjal arvutatakse põletamisel tekkinud koldetuhast eraldatud metallide kogus kooskõlas direktiivi 2008/98/EÜ artikli 37 lõike 7 kohaselt vastu võetud komisjoni rakendusaktiga







Andmed Andmete saamiseks kasutatud mõõtemeetodi kirjeldus Põletamisel tekkinud koldetuhast ekstraheeritud metallikontsentraadi üldkogus Keskmine metallisisaldus metallikontsentraadi üldkoguses ning teave läbiviidud uuringute usaldusväärsuse kohta Pakendijäätmete osakaal jäätmepõletusettevõtetesse viidud jäätmetest ja teave läbiviidud uuringute usaldusväärsuse kohta

2.3. Andmete täpsus

2.3.1. Selliste peamiste probleemide kirjeldus, mis mõjutavad pakendijäätmete teket ja töötlemist käsitlevate andmete täpsust, sealhulgas vead, mis on seotud valimi, katvuse, mõõtmise, töötlemise ja vastamata jätmisega

…

…

2.3.2. Selgitus pakendijäätmete teket ja töötlemist käsitlevate andmete kogumiseks tehtud uuringute ulatuse ja usaldusväärsuse kohta

…

…

2.3.3. Pakendijäätmete teket ja töötlemist käsitlevad kasutatud statistilised uuringud







Pakendijäätme koostisosa Aasta Statistilised üksused Uuringuga hõlmatud osa üldkogumist protsentides Andmed (tonnides) Usaldusnivoo Veamäär Uuringuaasta andmetes jooksva aasta puhul tehtud kohanduste üksikasjad Muud üksikasjad Lisage ridu iga kasutatud uuringu kohta.

2.3.4. Erinevused võrreldes eelneva aasta andmetega

Võimalikud märkimisväärsed muudatused jooksva vaatlusaasta puhul kasutatud arvutusmeetodis (lisada eelkõige tagasiulatuvad muudatused, nende laad ja teave selle kohta, kas asjaomase aasta puhul on vaja märget katkestuse kohta)

…

…

2.3.5. Üksikasjalik selgitus tonnaaži erinevuse põhjuste kohta (selle kohta, millised jäätmevood, sektorid või hinnangud on erinevuse põhjustanud ning mis on selle algpõhjus) tekkinud ja ringlussevõetud pakendijäätmete mis tahes koostisosa puhul, kui erinevus on eelneva aasta kohta esitatud andmetega võrreldes suurem kui 10 %







Materjal Muutus (%) Muutuse peamine põhjus Vajaduse korral lisada ridu.

VI. Jäätmete jälgitavus ja selle tagamine, et neid töödeldakse tingimustes, mis on üldjoontes samaväärsed ELi keskkonnaõiguse nõuetega

1. Direktiivi 94/62/EÜ artikli 6a lõigetele 3 ja 8 vastava pakendijäätmete kvaliteedikontrolli ja jälgimise süsteemi üksikasjalik kirjeldus

…

…

2. Väljaspool liikmesriiki töödeldud jäätmed







Pakendijäätmematerjal Kuulub lõpptöötlemisele liikmesriigis (jah/ei) Saadetud teise ELi liikmesriiki (jah/ei) Eksporditud väljapoole ELi (jah/ei) Pakendijäätmete kvaliteedikontrolli ja jälgimise erimeetmete kirjeldus, eelkõige seoses andmete seire ja valideerimisega Plast Puit Raudmetallid Alumiinium Klaas Paber ja kartong Muu

3. Selliste meetmete kirjeldus, millega tagatakse, et kooskõlas direktiivi 94/62/EÜ artikli 6a lõikega 8 suudab eksportija tõendada, et jäätmesaadetis vastab Euroopa Parlamendi ja nõukogu määruse (EÜ) nr 1013/2006 ( 4 ) nõuetele ning et jäätmete töötlemine väljaspool liitu toimus tingimustes, mis üldjoontes vastavad liidu asjaomase keskkonnaõiguse nõuetele

…

…

VII. Konfidentsiaalsus

Põhjendus käesoleva aruande teatavate osade avaldamata jätmise kohta

…

…

VIII. Peamised riiklikud veebisaidid, viitedokumendid ja väljaanded

…

…